《杂感》
清代·吴廷桢

弈棋世事太悠悠，覆罢残图玉局收。宽诏岂同逐客令，高赀自署富民侯。

金鞍照路羞逢掖，珠履迎门笑蒯缑。少孺诋媒方朔讔，空将词赋学俳优。

作者简介：江苏长洲人，字山抡。康熙三十五年举人，以寄籍被黜。圣祖南巡，献迎銮诗，赐复举人。四十二年成进士。官左谕德。与修《佩文韵府》、《月令辑要》。工诗文。有《南村集》、《古剑书屋文钞》。